
PREMI DE PINTURA 2013 - FUNDACIÓ VILA CASAS


Descripción

El dilluns 16 de setembre de 2013, a les 19.30 h, es llegirà el veredicte del jurat, el qual serà inapel·lable, a Can Framis, Museu de pintura contemporània de la Fundació Vila Casas (C. Roc Boronat, 116-126 Barcelona), i es lliurarà el premi a l’obra finalista.

El jurat estarà format per:

Miquel Alzueta, galerista
Francesc Miralles, crític d’art
Marta Uriach, col·leccionista
Jordi Isern, artista
Arcadi Calzada, patró de la Fundació Privada Vila Casas
Antoni Vila Casas, president de la Fundació Privada Vila Casas, amb possibilitat de vot en cas d’empat i,
Glòria Bosch, directora d’art dels espais de la Fundació Privada Vila Casas, en qualitat de secretària, sense dret a vot.

Bases generals de participació

1. Participants

Podran participar en aquesta convocatòria els artistes, nascuts o residents a Catalunya, majors de divuit anys.

2. Tema

El tema és lliure i pot acollir-se a l'amplitud de tècniques i suports en què s'expressa la pintura actual.

3. Dimensions i característiques tècniques

La pintura no podrà superar en total els 200 x 200 cm ni ser inferior a 100 x 100 cm.

4. Lliurament de les obres i transport

Serà condició indispensable que les obres originals, inèdites i signades per l’autor , vagin acompanyades de la corresponent fitxa d’inscripció degudament emplenada.

S’adjuntarà a l’obra la documentació següent: CV de l’autor, una imatge de l’obra presentada (en format TIFF i en una resolució de 300 ppp) i una memòria explicativa, amb el títol i la fitxa tècnica de l’obra.

La Fundació no es fa responsable de les despeses del transport (tant de la tramesa com de la devolució), així com dels desperfectes que es puguin ocasionar en el trasllat de les obres. L’embalatge, que ha de ser reutilitzable per al seu retorn, i l’assegurança, seran a compte i risc dels participants.

Les obres s’hauran de presentar al Museu de Pintura Contemporània Can Framis, (C. Roc Boronat, 116-126 - Barcelona tel. 933 208 736, entre el 18 de juny i el 8 de juliol de 2013.

L’horari de recepció d’obres d’art serà de dimarts a dissabte d’10.30 a 17.30 h.

No s’admetran les obres que incompleixin les condicions o no es presentin en les dates establertes.

5. Selecció de les obres finalistes

D’entre les obres rebudes, el Comitè d’organització i el jurat n’efectuarà una selecció que serà exposada entre el 16 de setembre i el 22 de desembre de 2013 a l’Espai AØ de Can Framis i se n’editarà un catàleg.

Finalment, el President de la Fundació Vila Casas serà la persona que escollirà l’obra premiada d’entre les finalistes.

6. Drets i obligacions

Les obres que no resultin premiades o no siguin adquirides, s’hauran de passar a recollir pel Museu en les dates establertes. Les obres que no siguin recollides en aquestes dates, passaran a formar part del fons de la Fundació.

La participació en els premis suposa l’acceptació d’aquestes bases i la conformitat amb la decisió dels respectius jurats.

7. Premis

L’obra premiada serà dotada amb la quantitat de 12.000 €, i passarà a ser propietat de la Fundació Vila Casas, formant part del seu fons per ser exposada en els seus espais.

Al guanyador del Premi se li realitzarà una exposició de la seva obra en un dels espais de la Fundació Vila Casas, en el termini d’un any, des del lliurament del premi.

8. Devolucions

Les obres no premiades o adquirides s’hauran de recollir del 17 de setembre al 2 d’octubre. 

Totes aquelles que no hagin estat retirades abans del 22 de desembre de 2013, quedaran a la lliure disposició de la Fundació.

Bases completas para descargar con ficha de inscripción y toda la información disponibles en: http://www.fundaciovilacasas.com
